Nacionālā apvienība "Visu Latvijai!"—"Tēvzemei un Brīvībai/LNNK"

Nacionālā Apvienība (saīsinājumā NA), oficiāli Nacionālā apvienība "Visu Latvijai!"—"Tēvzemei un Brīvībai/LNNK" (Nacionālā apvienība VL—TB/LNNK) ir 2011. gadā izveidota nacionālkonservatīva politiskā partija Latvijā. Ar 13 vietām 14. Saeimā Nacionālajai apvienībai ir ceturtā lielākā frakcija Saeimā. Kopš 2024. gada 15. decembra partijas vienīgā priekšsēdētāja ir Ilze Indriksone.

Partija sākumā veidojusies kā partiju apvienība, kas apvienoja politiskās partijas "Tēvzemei un Brīvībai/LNNK" un "Visu Latvijai!" dalībai 10. Saeimas vēlēšanās, kurās apvienība ieguva 8 vietas Saeimā. 11. Saeimas vēlēšanās partija ieguva 14 vietas Saeimā. 11. Saeimā partija veidoja koalīciju ar citām partijām, izkļūstot no opozīcijas. Nacionālā apvienība strādāja Artura Krišjāņa Kariņa valdībā ar četriem ministriem — aizsardzības (Ināra Mūrniece), kultūras (Nauris Puntulis), ekonomikas (Ilze Indriksone) un satiksmes (Jānis Vitenbergs).

Kopš 2023. gada septembra, darbu sākot Evikas Siliņas Ministru kabinetam, Nacionālā apvienība atrodas opozīcijā.

Eiropas Parlamentā Nacionālo apvienību pārstāv Roberts Zīle un Rihards Kols. Nacionālā apvienība vada četras pašvaldības: Ogres (Egils Helmanis), Bauskas (Aivars Mačeks), Dienvidkurzemes (Andris Jankovskis) un Ventspils (Andis Zariņš) novadus.

 Vēsture 

 Kā partiju apvienība 
2010. gada maijā tika ziņots, ka TB/LNNK un "Visu Latvijai!" domā par dalību neilgi pirms tam izveidotajā politiskajā apvienībā "Vienotība".  "Vienotība" paziņoja, ka nav vienojusies ar šīm partijām.  TB/LNNK un "Visu Latvijai!" paziņoja par jaunas apvienības izveidi, lai piedalītos tā paša gada rudenī gaidāmajās 10. Saeimas vēlēšanās.  tika paziņots, ka apvienības pilns nosaukums būs "Nacionālā apvienība "Visu Latvijai!"—"Tēvzemei un Brīvībai/LNNK"", to vadīs TB/LNNK priekšsēdētājs Roberts Zīle un tās devīze būs "Vienoti latviskai Latvijai".  notika dibināšanas kongress, kurā apvienības izveidi atbalstīja visi 300 delegāti.  četri deputāti no bijušās TB/LNNK frakcijas un bijušais neatkarīgais deputāts, "Visu Latvijai!" biedrs Visvaldis Lācis izveidoja apvienības Saeimas frakciju.  apvienība paziņoja, kas būs tās vēlēšanu sarakstu līderi, bet  reģistrēja sarakstu vēlēšanām.

10. Saeimas vēlēšanās apvienība ieguva 7,67% balsu un 8 deputātu vietas.10. Saeimas vēlēšanu rezultāti , informācija CVK mājas lapā  pēc skandāla ar meitas nodarbināšanu un dzīvokļa īri no Nacionālās apvienības Saeimas frakcijas izstājās Visvaldis Lācis.16. marta priekšvakarā Visvaldis Lācis izstājas no "Visu Latvijai!". Jauns.lv (2011.03.08.) Saskaņā ar TV3 raidījuma "Nekā personīga" 2011. gada pētījumu Nacionālā apvienībā bija balsojumu dalības ziņā visaktīvākā 10. Saeimas frakcija. 1394 atklātajos balsojumos bija reģistrēti tikai 370 Nacionālās apvienības deputātu nebalsošanas gadījumi.

2011. gada pavasarī Nacionālā apvienība rīkoja parakstu vākšanu par grozījumiem Satversmē, lai visās valsts skolās pakāpeniski pārietu uz mācībām tikai valsts valodā. Lai gan tika savākti 120 433 paraksti, ar tiem nebija pietiekami, lai ierosinātu referendumu.Parakstu vākšana par grozījumiem Latvijas Republikas Satversmē. 2011. gada 11. maijs — 9. jūnijs . informācija CVK mājas lapā Šī iniciatīva kalpoja par iemeslu parakstu vākšanai referendumam par krievu valodu kā otro valsts valodu, kas tika uzsākta 2011. gada 4. martā un noveda pie 2012. gada referenduma par grozījumiem Satversmē. , vienā dienā ar referendumu par 10. Saeimas atlaišanu, "Visu Latvijai!" un TB/LNNK apvienojās vienā partijā, kura tika nosaukta tāpat kā iepriekš veidotā apvienība, bet par partijas līdzpriekšsēdētājiem tika ievēlēti Raivis Dzintars un Gaidis Bērziņš.Nacionālās apvienības vēsture. NacionalaApvieniba.lv (2014.02.01.) 11. Saeimas vēlēšanās Nacionālā apvienība ieguva 13,88% balsu un 14 deputātu vietas,11. Saeimas vēlēšanu rezultāti , informācija CVK mājas lapā tādējādi dubultojot savu pārstāvniecību Saeimā. Nacionālā apvienība bija vienīgā partija, kuras visi 10. Saeimas deputāti tika pārvēlēti arī 11. Saeimā.

Pēc vēlēšanām Nacionālā apvienība iesaistījās Valda Dombrovska valdībā kopā ar Vienotību un (Zatlera) Reformu partiju, panākot, ka ārpus valdības tika atstāts vēlēšanās uzvarējušais Saskaņas centrs. Šajā valdībā Nacionālo apvienību pārstāvēja kultūras ministre Žaneta Jaunzeme-Grende un tieslietu ministrs Gaidis Bērziņš,Saeima izsaka uzticību Dombrovska trešajai valdībai. Delfi (2011.10.25) bet papildus tam Nacionālā apvienība uzņēmās cīņu par uzlabojumiem demogrāfijā'Demogrāfijas ultimāts': koalīcija vienojas par papildu naudu; NA atbalstīs budžetu. Delfi (2012.10.22.)Laba ziņa jaunajiem vecākiem jeb panāktais demogrāfijā . NacionalaApvieniba.lv (2013.11.06.) un pret termiņuzturēšanās atļauju tirdzniecību.Koalīcijas vienošanās par termiņuzturēšanās atļauju regulējumu . NacionalaApvieniba.lv (2013.10.11.) , pēc konflikta ar Ministru prezidentu Valdi Dombrovski jautājumā par holokausta laikā zaudēto ebreju kopienas īpašumu kompensāciju, tieslietu ministrs Gaidis Bērziņš atkāpās no ministra amataPremjers pieņem tieslietu ministra demisiju; pienākumus uz laiku uztic Jaunzemei-Grendei Delfi (2012.06.21.) un viņu šajā amatā nomainīja Jānis Bordāns,Saeima tieslietu ministra amatā ievēl Jāni Bordānu . Delfi (2012.07.05.) kurš pēc tam iestājās Nacionālo apvienību veidojošajā TB/LNNK.Bordāns pievienojas TB/LNNK . Delfi (2012.07.18.)

, lai uz biedrības Demokrātiskie patrioti bāzes veidotu jaunu partiju, no Nacionālās apvienības Saeimas frakcijas izstājās deputāts Dāvis Stalts.Deputāts Stalts pametīs NA frakciju Delfi (2013.04.15.) 2013. gada pašvaldību vēlēšanās Nacionālā apvienība trīskāršoja savu pārstāvniecību pašvaldību domēs, iegūstot vairāk kā 150 deputātu mandātus vairāk kā 50 pašvaldībās un mēra amatus Bauskas, Engures, Kocēnu, Krustpils, Priekules un Saulkrastu novados, bet Rīgas domē kļūstot par plašāk pārstāvēto no t.s. "latviešu partijām".NA bilance — trīskāršots deputātu skaits un Baiba Broka kā latviskās Rīgas līdere . NacionalaApvieniba.lv (2013.06.05.) Tā kā biedrība "Demokrātiskie patrioti" bija paziņojusi par partijas veidošanuBiedrība «Demokrātiskie patrioti» rudenī pārtaps partijā . Tvnet (2013.08.25.) un Jānis Bordāns aktīvi iesaistījās tās darbībā, 1. novembrī TB/LNNK izslēdza viņu no savām rindām un Nacionālā apvienība atsauca Jāni Bordānu no tieslietu ministra amata.Par dalību citas partijas veidošanā TB/LNNK izslēdz Jāni Bordānu un NA atsauc viņu no tieslietu ministra amata . NacionalaApvieniba.lv (2013.11.01.)

 Kā partija 
Kongresā 2013. gada 7. decembrī "Visu Latvijai!" un TB/LNNK pabeidza apvienošanos vienā partijā.Nacionālās apvienības 3. kongress . NacionalaApvieniba.lv (2013.12.10.) Laimdotas Straujumas valdībā Nacionālo apvienību pārstāvēja kultūras ministre Dace Melbārde, tieslietu ministre Baiba Broka un vides un reģionālās attīstības ministrs Einārs Cilinskis,Apstiprināta Laimdotas Straujumas valdība. Delfi (2014.01.22.) kuru pēc atlaišanas par dalību 16. marta Leģionāru piemiņas dienas gājienāStraujuma parakstīs rīkojumu par Cilinska atbrīvošanu. Latvijas Avīze (2014.03.14.) nomainīja Romāns Naudiņš, Eināram Cilinskim kļūstot par ministrijas parlamentāro sekretāru.Saeima Naudiņu apstiprina vides ministra amatā . Tvnet (2014.03.27.) 8. Eiropas Parlamenta vēlēšanās 2014. gada 24. maijā Nacionālā apvienība ieguva 14,25% balsu (otru lielāko balsu skaitu aiz Vienotības) un 1 no 8 Latvijas deputātu vietām. Pārvēlēts tika jau 6. un 7. Eiropas Parlamenta sasaukumā strādājošais Roberts Zīle.2014. gada Eiropas Parlamenta vēlēšanu rezultāti. CVK mājas lapa (2014.05.26.) 28. jūlijā tieslietu ministre Baiba Broka paziņoja par demisiju, un viņas vietā Saeima par ministru ievēlēja Gaidi Bērziņu.

Nacionālā apvienība piedalījās 12. Saeimas vēlēšanās ar 7. kārtas numuru.Nacionālās apvienības "Visu Latvijai!" — "Tēvzemei un Brīvībai/LNNK" kandidātu saraksts un programma 12. Saeimas vēlēšanām. CVK mājas lapa (2014.08.19.)

2017. gada 9. decembrī notikušajā kongresā partija atteicās no līdzpriekšsēdētāja amata, un par vienīgo partijas vadītāju ievēlēja Raivi Dzintaru.

 Ideoloģija 
Daži autori, piemēram, ekonomists Daunis Auers, vēsturnieks Andress Kasekamps (Andres Kasekamp) un politologs Roberts Paušs partijas ideoloģiju raksturojuši kā „labējo populismu un galēji labēju”, tomēr politisko zinātņu doktore Ilze Balcere pētījumā „Populisms Latvijas politisko partiju diskursā laika periodā no 1993. līdz 2011. gadam” VL—TB/LNNK 10. un 11. Saeimas priekšvēlēšanu programmās populisma klātbūtni nav konstatējusi.

"VL—TB/LNNK" ideoloģiju savukārt kritizējis galēji labējās Latvijas Nacionālās frontes priekšsēdētājs Aivars Garda, kurš partiju nosaucis par "remdenajiem".

Partija deklarē latviešu nacionālo interešu aizstāvību, formulējot mērķi "panākt labklājību, taisnīgumu un drošību nacionālā — latviskā Latvijā". Tāpat partija atbalsta pretrunīgi vērtēto Leģionāru piemiņas dienu, kā arī ir izvirzījusi vairākus valodas likumus, kas vērsti uz latviešu valodas lietojuma palielināšanu. 2017. gada Rīgas domes vēlēšanu laikā partijas sauklis bija "Latvijas simtgadē — latvisku Rīgu!" Tāpat tiek izvirzīti kreisajiem spēkiem raksturīgi mērķi, kā sociālā atbalsta palielināšana.Prece bez etiķetes — partiju piedāvājums zaudē ideoloģiskos rāmjus Partija iestājas par Latvijas piederību Rietumu pasaulei un NATO.4000 zīmju programma

 Apvainojumi sadarbībā ar labējiem radikāļiem 

Partijas biedri vairākkārt apvainoti sadarbībā ar neonacistiem un citiem radikāļiem, taču nekāda faktiska sadarbība nav konstatēta. Publiski 2011. gada priekšvēlēšanu kampaņā ielās tika izlīmēti prezidentam adresēti plakāti, kuros partijas vadītājs Raivis Dzintars gadsimta sākumā redzams kopā ar krievu radikāļu — "barkašoviešu" — līderi Jevgeņiju Osipovu (vēlāk startēja vēlēšanās kopā ar PCTVL), bet citos šīs fotosesijas kadros Osipovs un viņa palīgs demonstrē nacistu žestu un stilizētu simboliku.Rīgā parādījušies plakāti, kuros Dzintars redzams kopā ar Osipovu

Savukārt partijas ģenerālsekretāru Raivi Zeltītu vaino par to, ka no 2012. līdz 2014. gadam viņam bijis aktīvs konts Lielbritānijas radikāli labējā forumā Iron March, kurā viņš norādījis, ka vēlas iepazīties ar citiem nacionālistiem, bet nevēlās kontaktēties ar tiem, kuri sludina baltādaino pārākumu. Arī mūsdienās Zeltīts uzsver, ka viņam nav pieņemamas totalitārās ideoloģijas, ieskaitot nacismu.VDD pārbauda darbību pārtraukuša neonacistu interneta foruma saistību arī ar Latviju Ar foruma vadītāju Reimondu, radikāli labējās partijas National Action dibinātāju, viņš saglabājis kontaktus arī pēc foruma slēgšanas un vienlaikus ar to piedalījies 2015. gada Leģionāru piemiņas gājienā.Porter, Tom (8 June 2014). "New UK Far-Right Group National Action Led By Student and Former Double-Glazing Salesman". International Business Times. Arī šajā gadījumā nekādi kompromitējoši fakti par šo vizīti vai tās ietekmi nav zināmi, izņemot pašu vizītes faktu.Nacionālās apvienības birojā pirms četriem gadiem viesojies britu neonacistu organizācijas dibinātājsBritu neonacistu organizācijas dibinātājs viesojies Nacionālās apvienības birojā National Action vēlāk, 2016. gada beigās, tika aizliegta Lielbritānijā ar apvainojumu neonacismā un terorismā, nenorādot, kādus teroristiskus aktus tā varētu būt veikusi.Far-right group National Action to be banned under terror laws

 Jaunatnes organizācija 

Nacionālās apvienības jaunatnes organizācija ir "Jaunieši Latvijai". Kā galvenos mērķus organizācija min jauniešu intereses un to iesaisti politiskajos procesos, latvisko vērtību aizstāvēšanu un nacionālismu kā šo interešu aizstāvības pamatu. Jauniešu aktivitāte izpaužas vizītēs ministrijās, pārgājienos, dalībā 16. marta, 25. marta, 14. jūnija, 11. un 18. novembra un citos valstiski nozīmīgos pasākumos. Jaunatnes organizācija divreiz gadā organizē izglītojošus seminārus par dažādām tēmām — par politiku, psiholoģiju, vēsturi u.c.

Nacionālās apvienības jaunatnes organizāciju vadījuši Raivis Zeltīts, Ginta Vilcāne, Kristaps Gulbis un Roberts Ozols. Šobrīd vadītājs ir Edgars Kristaps Rupeiks, savukārt valdē darbojas Paulis Dzenis, Atis Gridjuško, Māra Angelika Eglīte un Alberts Duntavs.

Organizācija aktīvi piedalījusies piketos pret Krievijas agresiju Ukrainā 2022. gada 24. februārī. Tā paša gada martā jaunieši izgatavojuši zārku Putinam un aiznesuši to uz Krievijas vēstniecību.

2023. gadā organizācija aktīvi darbojusies Eiropas Konservatīvo un reformistu (ECR) pasākumos, kuras daļa ir pati partija Nacionālā apvienība, un pārstāvējuši jaunatnes organizāciju konservatīvo jauniešu samitā Briselē.

Jaunatnes organizācijas biedri Edvarts Krusts un Roberts Ozols aktualizējuši latviešu lidotāja Herberta Cukura piemiņu, publicējot interviju ar H. Cukura meitu, kā arī publicējot rakstus par viņa sasniegumiem Latvijas vārda nešanā, kā arī nosaucot viņa saistību ar holokausta īstenošnu Latvijā par nepamatotu. Tāpat pausts viedoklis par to, ka H. Cukuru nepieciešams pārapbedīt Brāļu kapos, kā arī nosaukt dzimtās pilsētas Liepājas lidostu viņa vārdā.

Jaunatnes organizācijas biedri pārstāv partiju vēlēšanās. Piemēram, 2024. gada Eiropas Parlamenta vēlēšanās jauniešus pārstāvēs Roberts Ozols un Atis Gridjuško.

 Tradīcijas 
Nacionālā apvienība kā "Visu Latvijai!" pēctece ir pārņēmusi arī vairumu no tās aizsāktajām tradīcijām, starp kurām ir 18. novembra lāpu gājiens, 16. marta — Leģionāru piemiņas dienas — karogu aleja pie Brīvības pieminekļa, 15. maija "Vienības brauciens", 23. augusta Svecīšu ugunsceļš par godu Baltijas ceļam un citas.Nacionālās apvienības tradīcijas. NacionalaApvieniba.lv (2014.02.01.)

 Vēlēšanas 

 Saeimas vēlēšanas 

 Gads Vēlēšanas Rezultāti (%) Deputāti Piezīmes 2010. 10. Saeimas vēlēšanas 7,67  2011. 11. Saeimas vēlēšanas 13,88  2014. 12. Saeimas vēlēšanas 16,61  2018. 13. Saeimas vēlēšanas 11,02  2022. 14. Saeimas vēlēšanas 9,29 

 Eiroparlamenta vēlēšanas 
GadsVēlēšanasKopā balsisProcenti balsuRīga: % (balsis)Vidzeme: % (balsis)Kurzeme: % (balsis)Zemgale: % (balsis)Latgale: % (balsis)Deputāti20148. Eiropas Parlamenta vēlēšanas63 22914,25%14,45% (21 382)16,36% (20 811)16,31% (8 967)15,12% (9 153)5,49% (2 916)Roberts Zīle20199. Eiropas Parlamenta vēlēšanas7759116,40%13,91% (22 964)19,38% (27 436)20,51% (11 420)19,52% (12 206)7,37% (3 565)Roberts Zīle

Dace Melbārde202410. Eiropas Parlamenta vēlēšanas11472922,08%19,04% (28 983)24,22% (42 646)27,26% (18 324)24,56% (18 898)12,50% (5 878)Roberts Zīle

Rihards Kols

 Pašvaldību vēlēšanas 
GadsVēlēšanasRīgas domeVidzemes pašvaldībasKurzemes pašvaldībasZemgales pašvaldībasLatgales pašvaldības20172017. gada Latvijas pašvaldību vēlēšanas17,86% (40 920)Republikas pilsētas: Jūrmala (2), Valmiera (1)
Novadi: Alojas (3), Amatas (1), Alūksnes (2), Baldones (4), Babītes (1), Burtnieku (2), Carnikavas (1), Cēsu (1), Garkalnes (1), Ikšķiles (2), Jaunpiebalgas (2), Kocēnu (11), Lielvārdes (1), Limbažu (1), Madonas (2), Mārupes (2), Ogres (8kopējā sarakstā ar LZS), Olaines (2), Priekuļu (3), Ropažu (1), Salacgrīvas (3), Salaspils (2), Saulkrastu (7), Siguldas (12kopējā sarakstā ar "Reģionu aliansi"), Smiltenes (9), Stopiņu (2), Valkas (3)Republikas pilsētas: Ventspils (4kopējā sarakstā ar LRA un "Vienotību")
Novadi: Aizputes (9), Brocēnu (2), Grobiņas (1), Kuldīgas (2), Priekules (9), Rojas (2), Saldus (1), Talsu (2), Ventspils (4)Republikas pilsētas: Jelgava (2), Jēkabpils (1)
Novadi: Aizkraukle (1), Aknīste (1), Auce (3), Bauskas (4), Dobeles (4), Engures (14), Iecavas (7), Jaunjelgavas (2), Jelgavas (2), Jēkabpils (1), Kandavas (2), Kokneses (2), Krustpils (4), Neretas (2), Ozolnieku (3), Pļaviņu (2), Salas (1), Tērvetes (1), Tukuma (2), Vecumnieku (5), Viesītes (1?)Republikas pilsētas: Rēzekne (2kopējā sarakstā ar "Latgales partiju" un "Vienotību")
Novadi: Balvu (1), Preiļu (8kopējā sarakstā ar "Latgales partiju" un LZS), Rēzeknes (5)20212021. gada Latvijas pašvaldību vēlēšanas9,64% (16 500)2020. gada Rīgas domes vēlēšanasValstspilsētas: Jūrmala (2)
Novadi: Alūksnes (2), Cēsu (1), Gulbenes (2), Ķekavas (2kopējā sarakstā ar "Vidzemes partiju"), Limbažu (1), Madonas (3), Mārupes (3), Ogres (13kopējā sarakstā ar LZS un LZP), Olaines (1), Ropažu (2), Salaspils (3kopējā sarakstā ar LRA un LZS), Saulkrastu (3kopējā sarakstā ar JKP), Siguldas (12), Smiltenes (5), Valkas (2), Valmieras (2), Varakļānu (2kopējā saraksta ar LRA)Valstpilsētas: Liepāja (1), Ventspils (1)
Novadi: Dienvidkurzemes (5), Kuldīgas (2), Saldus (2), Talsu (5), Ventspils (4)Valstspilsētas: Jelgava (2)
Novadi: Aizkraukle (4), Bauskas (11), Dobeles (4), Jelgavas (2), Jēkabpils (2), Tukuma (2)Valstspilsētas: Rēzekne (3kopējā sarakstā ar "Latgales partiju", LZP, LRA un "Jauno Vienotību")
Novadi: Balvu (1), Preiļu (3), Rēzeknes (2kopējā sarakstā ar LRA)20252025. gada Latvijas pašvaldību vēlēšanas14,20% (30 328)Valstspilsētas: Jūrmala (4)
Novadi: Alūksnes (4), Cēsu (2), Ķekavas (2), Limbažu (1), Madonas (3), Mārupes (2), Ogres (12kopējā sarakstā ar LZS un LZP), Ropažu (7kopējā sarakstā ar LA), Salaspils (4kopējā sarakstā ar ZZS), Saulkrastu (5), Siguldas (7kopējā sarakstā ar LRA, VP un JKP), Smiltenes (4), Valkas (1), Valmieras (3)Valstpilsētas: Liepāja (2), Ventspils (2)
Novadi: Dienvidkurzemes (5), Kuldīgas (2), Saldus (2), Talsu (3), Ventspils (4)Valstspilsētas: Jelgava (2)
Novadi: Aizkraukle (5), Bauskas (7), Dobeles (4kopējā sarakstā ar LRA), Jelgavas (3), Jēkabpils (2), Tukuma (3)Valstspilsētas: Rēzekne (3kopējā sarakstā ar LA un "Jauno Vienotību")
Novadi: Augšdaugavas (3kopējā sarakstā ar LZS), Balvu (2), Līvānu (5kopējā sarakstā ar LA un "Jauno Vienotību") Preiļu (1), Rēzeknes (2)

 Partijas ziedotāji 
Laikaposmā no 2014. līdz 2023. gadam, 10 lielākie partijas atbalstītāji pēc to ziedojumu apmēra bija: Roberts Zīle, Aigars Lūsis, Aivars Slucis, Ance Gulbe, Baiba Broka, Intars Berkulis, Ritvars Eglājs, Guna Zaķe-Baltā, Jānis Gerhards, Gunārs Indārs.

 Atsauces 

 Ārējās saites 
 Nacionālās apvienības oficiālais Twitter profils
 Nacionālās apvienības oficiālā Facebook lapa
 Nacionālās apvienības oficiālā Draugiem.lv lapa

Kategorija:Latviešu nacionālistiskās partijas
Kategorija:Latvijas konservatīvās partijas
Kategorija:Visu Latvijai